CELEX: 22006D0786
Language: fi
Date: 2006-10-27 00:00:00
Title: 2006/786/EY: Yhteisön ja Sveitsin lentoliikennekomitean päätös N:o 4/2006, tehty 27 päivänä lokakuuta 2006 , Euroopan yhteisön ja Sveitsin valaliiton lentoliikennettä koskevan sopimuksen liitteen muuttamisesta

17.11.2006   
            
            
               FI
            
            
               Euroopan unionin virallinen lehti
            
            
               L 318/42
            
         
      YHTEISÖN JA SVEITSIN LENTOLIIKENNEKOMITEAN PÄÄTÖS N:o 4/2006,
   tehty 27 päivänä lokakuuta 2006,
   Euroopan yhteisön ja Sveitsin valaliiton lentoliikennettä koskevan sopimuksen liitteen muuttamisesta
   (2006/786/EY)
   YHTEISÖN JA SVEITSIN LENTOLIIKENNEKOMITEA, joka
   ottaa huomioon Euroopan yhteisön ja Sveitsin valaliiton sopimuksen lentoliikenteestä (1), jäljempänä ”sopimus”, ja erityisesti sen 23 artiklan 4 kohdan,
   ON PÄÄTTÄNYT SEURAAVAA:
   1 artikla
   1.   Lisätään sopimuksen liitteessä olevassa 4 kohdassa (Lentoturvallisuus) olevan, komission asetusta (EY) N:o 1701/2003 koskevan viittauksen jälkeen seuraava:
   
      ”N:o 1702/2003
      Komission asetus (EY) N:o 1702/2003, annettu 24 päivänä syyskuuta 2003, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä”
   
   Sopimuksen soveltamiseksi asetuksen tekstin tulkintaa mukautetaan seuraavasti:
   Muutetaan 2 kohta seuraavasti:
   Korvataan 3, 10 ja 11 kohdassa ilmaisu ”28 päivänä syyskuuta 2003” ilmaisulla ”ennen asetuksen 1592/2002 sisällyttämistä sopimuksen liitteeseen koskevan yhteisön ja Sveitsin lentoliikennekomitean päätöksen voimaantulopäivää” sekä korvataan 4, 6, 8, 10, 13 ja 14 kohdassa ilmaisu ”28 päivänä syyskuuta” ilmaisulla ”asetuksen (EY) N:o 1592/2002 sisällyttämistä sopimuksen liitteeseen koskevan yhteisön ja Sveitsin lentoliikennekomitean päätöksen voimaantulopäivänä”.
   2.   Lisätään sopimuksen liitteessä olevassa 4 kohdassa (Lentoturvallisuus) olevan, tämän päätöksen 1 artiklan 1 kohdassa tarkoitetun lisäyksen jälkeen seuraava:
   
      ”N:o 2042/2003
      Komission asetus (EY) N:o 2042/2003, annettu 20 päivänä marraskuuta 2003, lentokelpoisuuden ja ilmailutuotteiden, osien ja laitteiden ylläpidosta, ja näihin tehtäviin osallistuvien organisaatioiden ja henkilöstön hyväksymisestä”.
   
   3.   Lisätään sopimuksen liitteessä olevassa 4 kohdassa (Lentoturvallisuus) olevan, tämän päätöksen 1 artiklan 2 kohdassa tarkoitetun lisäyksen jälkeen seuraava:
   
      ”N:o 381/2005
      Komission asetus (EY) N:o 381/2005, annettu 7 päivänä maaliskuuta 2005, ilma-alusten ja ilmailualan tuotteiden, osien ja laitteiden lentokelpoisuutta ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä annetun asetuksen (EY) N:o 1702/2003 muuttamisesta”.
   
   4.   Lisätään sopimuksen liitteessä olevassa 4 kohdassa (Lentoturvallisuus) olevan, tämän päätöksen 1 artiklan 3 kohdassa tarkoitetun lisäyksen jälkeen seuraava:
   
      ”N:o 488/2005
      Komission asetus (EY) N:o 488/2005, annettu 21 päivänä maaliskuuta 2005, Euroopan lentoturvallisuusviraston perimistä maksuista ja palkkioista”.
   
   2 artikla
   Tämä päätös julkaistaan Euroopan unionin virallisessa lehdessä sekä Sveitsin virallisessa säädöskokoelmassa. Se tulee voimaan sitä päivää seuraavan toisen kuukauden ensimmäisenä päivänä, jona se on tehty.
   
      Tehty Brysselissä 27 päivänä lokakuuta 2006.
      
         
            Sekakomitean puolesta
         
         
            Yhteisön valtuuskunnan johtaja
         
         Daniel CALLEJA CRESPO
         
         
            Sveitsin valtuuskunnan johtaja
         
         Raymond CRON
         
      
   
   
      (1)  EYVL L 114, 30.4.2002, s. 73.